Carolus Clusius
Store norske leksikon,Biologi,Vitenskapsgrener i biologien,Biologer,Botanikere
Carolus Clusius var en fransk botaniker, og en av grunnleggerne av moderne botanikk. Hans mest kjente botaniske verk er Rariorum plantarum historia (1601).
Clusius utviklet nye kultiverte planter, deriblant tulipanen, og har hovedæren for tulipandyrkingen i Nederland. Han sendte løker av forskjellige prydplanter, også tulipaner, til legen Henrik Høyer i Bergen.Grunnet religiøs forfølgelse oppholdt han seg den største delen av sitt liv i Tyskland og Nederland. Han var professor i Wien fra 1573 og i Leiden fra 1593. Les mer i Store norske leksikon botanikk planter blomsterløk